Camí de Cavalls

Camí de Cavalls (euskaraz, Zaldibidea) Menorcako uhartearen itsasertza guztiz inguratzen duen bide zahar bat da, zaintza eta babes militarreko xedez egina, frantsesen okupazioaren garaian, XVIII. mendean. Urtetan alboratuta egon ondoren, 1980ko hamarkadan herritarren mugimendu baten eraginez, bidea berreskuratu eta leheneratua izan zen pixkanaka. Hala, 2010ean ireki zen ibiltarientzat eta zaldizkoentzat, eta 2012an GR 223 ibilbide luzetzat aitortua izan zen.

 Historia 
Zaldibidearen jatorri historikoa guztiz argi ez dagoen arren, badirudi uhartea babesteko sortu zela, itsasotik etor zitezkeen erasoetatik. Zati batzuk XIV. mendeaz geroztik ziurrenik moldatuak zeuden, baina dirudienez bidea osotasun gisa frantses okupazioaren garaian (1756-1763) eratu zen. Itsasertza zaintzeko talaia eta dorreak elkartzea zuen helburu, eta uharteko tropak biltzeko aukera ematea, itsasotik erasoren bat izanez gero.

Uharteak garrantzia geoestrategikoa galdu ahala, bidea ahaztua gelditu zen, eta, denboraren poderioz, zati ugari lursail pribatuen barruan gelditu ziren, nahiz XIX. mendeko jabetza agirietan maiz agertzen zen zaldibidearen bide zortasun publikoa.

1980ko hamarkadan, baina, zaldibidearen aldeko kanpaina zabal bat eratu zen Menorcan, bideari lotutako balio historikoak eta ondarea berreskuratu nahirik. Eztabaida eta, batzuetan, tentsio ugariren ostean, kultur ondasun izendatzeko espedientea zabaltzea lortu zen. Espedientearen azken buruan, Balear Uharteetako Parlamentuak 2000ko abenduaren 21ean 13/2000 Legea onartu zuen, zaldibidearen ibilbidea berreskuratu, zaindu eta erabilera libre eta orokorra babesteko xedez. Ondorio bidez, plan berezi baten bitartez ibilbidea zehaztu zen, eta 2010az geroztik zati guztien egokitzapena eta markaketa eginda, zaldibide osoan ibil daiteke oinez, bizikletan edo zaldiz.

 Datu teknikoak 
Zaldibideak 185 km ditu orotara, 20 etapatan banatuta. Ibilbide osoan leku gorena 125 m-tara dagoen arren, bidean egin beharreko gorabehera guztiak batuta, lau mila metroko igoera dagoela esan daiteke.

Uhartea osorik inguratzen duenez, ibilbidea nonahi has daiteke, baina hasiera sinbolikoa Maón dago, moilaren Cularsega izeneko puntuan. Hori jotzen da lehen etaparen hasieratzat, eta handik iparraldera abiatzen da bidea, lehenik, mendebaldera eta hegoaldera, gero; ostera iparraldera begira amaitzeko hasierako puntuan. Ibilbidearen 20 etapak 6-13,6 km bitartekoak dira, egunean bana egiteko prentsatuak.
Cami de Cavalls osoa GR 223 ibilbide luzetzat aitortua izan da eta zutiko seinalez markatua dago, seinale bana 50-100 metro bakoitzeko.. Horrez gain, etapa bakoitzeko sarreran, argibide horma irudiak daude, informazio osoa ematen dutenak etaparen xehetasunez.Oro har, esan daiteke bidea oso ongi zaindua eta seinaleztatua dagoela. Zaldibidea inguratzen duten lur sailetan, baina, giza jarduerak garatzen jarraitzen dira, zeharkatu behar izaten diren —eta ongi itxita laga behar diren—100 bat hesi-ateek aditzera ematen duten moduan.
etapahasibukatudenboratarteanolakoa1MaóEs Grau3 h 30 min10 kmertaina2Es GrauFavàritx3 h 30 min8,6 kmertaina3FavàritxArenal d'en Castell5 h13,6 kmertaina4Arenal d'en CastellCala Tirant4 h10,8 kmerraza5Cala TirantBinimel·là4 h9,6 kmertaina6Binimel·làEls Alocs5 h8,9 kmzaila7Els AlocsAlgaiarens4 h 30 min9,7 kmertaina8Algaiarens Cala Morell2 h 10 min5,4 kmertaina9Cala MorellPunta Nati3 h7 kmerraza10Punta NatiCiutadella4 h10,5 kmerraza11CiutadellaPunta d'Artrutx5 h13,2 kmerraza12Punta d'ArtrutxCala en Turqueta5 h13,3 kmertaina13Cala en TurquetaCala Galdana2 h 30 min6,4 kmerraza14Cala GaldanaSant Tomàs4 h 30 min10,8 kmertaina15Sant TomàsSon Bou2 h 30 min6,4 kmerraza16Son BouCala en Porter3 h 30 min8 kmertaina17Cala en PorterBinisafúller4 h 30 min11,8 kmerraza18BinisafúllerPunta Prima3 h 30 min8,1 kmerraza19Punta PrimaCala de Sant Esteve2 h 40 min7,3 kmerraza20Cala de Sant EsteveMaó2 h 20 min6 kmerraza

 Iruditegia 

 Erreferentziak 

 Bibliografia 

 Sergi Lara i Garcia (2017) El Camí de Cavalls. Sant Lluís, Triangle Books. .
 J. Gomila (2022) Menorca. Camí de cavalls. GR 223. Granollers, Editorial Alpina. .

 Ikus, gainera 

 Menorca.
 Menorcako zaldia.

 Kanpo estekak 

 Camí de Cavalls (mapa), OpenStreetMap.org.
 Camí de Cavallas, Consell Insular de Menorca.
 Camí de Cavalls, www.gr223.info
 Menorca, a cavall de dues èpoques (bideoa). TV3 - 30 minuts, 2002ko ekainak 23.

Kategoria:Espainiako bidezidorrak
Kategoria:Menorcako geografia